17 oktabr, seshanba kunining ikkinchi yarmida O‘zbekistonning g‘arbiy hududlarida ob-havo keskin o‘zgardi. Xususan, Buxoro va Samarqand viloyatlarida kuchli shamol boshlandi. Kun oxiriga kelib poytaxt Toshkentga ham chang-to‘zon kirib keldi. Kuchli dovul vaqtida o‘nlab daraxtlar quladi, ba’zi joylarda singan yog‘ochlar avtomobillar ustiga bosib qolgan. Shundan so‘ng yomg‘ir quya boshladi va havo sovidi. Ijtimoiy tarmoqlarda tabiiy ofat oqibatlari tasvirlari tarqalgan. Buxoroda esa kuchli shamol bino tomini uchirishini tasvirga olishdi.